da en da nl ca da da de es da nb da da da da da da da da da da da da da da da nds da nb en da nb en en da nb nb mg nb da nb da de nb da da nb da da da da da da da da da nl da en da da es nl da
Ditlev Egeskov Brodersen er udnævnt til professor i strukturel mikrobiologi | Aarhus Universitet Natural Sciences
18.5.2021 10:02:30 CEST | Aarhus Universitet Natural Sciences
Ditlev Egeskov Brodersen (foto: Lisbeth Heilesen, Aarhus Universitet)
Når vi behandler bakterielle infektionssygdomme som f.eks. bihulebetændelse og mellemørebetændelse, og de mere alvorlige som lungebetændelse, urinvejsinfektion og blodforgiftning, med antibiotika, opstår der med tiden resistens, som vi f.eks. kender fra MRSA. Konsekvensen af dette vil på lang sigt være, at vores arsenal af antibiotika ikke længere rækker, og at mange flere derfor desværre vil dø pga. infektioner, der kunne være undgået. Faktisk forudser WHO, at der i 2050 på verdensplan vil være flere mennesker, der dør af resistente infektioner end af kræft, hvilket vil sige mere end 10 mio. mennesker årligt. Derfor står resistente infektionssygdomme meget højt på listen over menneskehedens største sundhedsudfordringer.
For at kunne tackle denne udfordring er vi nødt til at udvikle nye typer af antibiotika, og for at det skal kunne lade sig gøre, skal vi kende mikroorganismernes indbyggede overlevelsesmekanismer. Og det er netop de mekanismer, Ditlev E. Brodersen, der nu er udnævnt til professor, forsker i. Ved hjælp af avanceret dataanalyse gennemsøges først meget store samlinger af bakterielle genomer for mulige, ukendte overlevelsesmekanismer, hvorefter disse hentes ud og analyseres vha. avancerede visualiseringsmekanismer, der bl.a. benytter meget kraftig røntgenstråling fra såkaldte synkrotronkilder, samt elektronmikroskoper.
Ved at benytte disse teknikker kan de mindste, molekylære detaljer af bakteriernes forsvar optrevles, og visionen er, at vi i fremtiden kan benytte denne viden til at udvikle nye behandlingsformer. Som professor vil Ditlev E. Brodersen studere et stort antal molekylære mekanismer samt undersøge prøver direkte fra patienter i behandling for at forstå hvad der sker med bakterierne, når antibiotika benyttes.
Ditlev E. Brodersen har en cand.scient.-grad i kemi-bioteknologi fra 1997 fra Aarhus Universitet og efterfølgende en ph.d.-grad fra 2000 i strukturbiologi med lektor Morten Kjeldgaard som vejleder.
Her startede hans interesse for at studere de molekylære detaljer i mikrober, og for at forfølge denne interesse, arbejdede Ditlev Brodersen i perioden 1999-2003 på det verdenskendte forskningsinstitut Medical Research Council i Cambridge, England, hvor han – med støtte fra både European Molecular Biology Organisation (EMBO) og Human Frontiers Science Programme (HFSP) – bidrog til opklaringen af, hvordan det proteinproducerende maskineri i bakterier, kaldet ribosomet, ser ud i stor detalje. Dette bidrag var medvirkende til, at Ditlev E. Brodersens mentor, Venki Ramakrishnan, i 2009 modtog Nobelprisen i Kemi for opdagelsen. Efterfølgende studerede Ditlev Brodersen, hvordan antibiotika binder til proteinmaskineriet og fungerer som en kæp i hjulet.
I 2003 modtog Ditlev E. Brodersen Novo Nordisk Fondens Seniorforskerstipendium på 5 mio. kr. til opstart af en ny forskningsgruppe ved Aarhus Universitet med fokus på de fundamentale, molekylære mekanismer i mikroorganismer som gær og bakterier. I 2008 blev Ditlev E. Brodersen fastansat som lektor ved Institut for Molekylærbiologi og Genetik, hvorfra han nu igennem mere end 15 år har ledet sin forskningsgruppe.
Ditlev E. Brodersen har gennem hele sin karriere deltaget i stærke forskningskonstellationer og samarbejdet med ledende forskere fra ind- og udland. Disse tæller bl.a. to excellence-centre finansieret af Danmarks Grundforskningsfond, "mRNP biogenesis and metabolism", 2005-2015 og "Centre for Bacterial Stress Response and Persistence", 2015-2019.
Ditlev E. Brodersen har desuden gennem mange år været dybt engageret i undervisningen af molekylærbiologi- og molekylær medicin-studerende og har i den forbindelse bidraget betydeligt til udviklingen af moderne, digitale undervisningsmetoder. Disse tæller bl.a. nye teknikker til såkaldt "peer review", hvor studerende bedømmer hinandens præstationer, for hvilket Ditlev E. Brodersen i 2017 modtog ST Education Award.
I de senere år har Ditlev E. Brodersen specielt fokuseret på udvikling af undervisningen i strukturbiologi med henblik på at give de studerende ved Aarhus Universitet indblik i de fundamentale mekanismer, som han forsker i.
I 2017 modtog Ditlev E. Brodersen Novo Nordisk Fondens Ascending Investigator-bevilling på 10 mio. kr. som anerkendelse af hans store indsats inden for forskning i strukturel mikrobiologi. Fra 2017-2020 var Ditlev E. Brodersen tillige gæsteprofessor ved Parma Universitet i Italien, hvor han har bidraget til internationalisering af ph.d.-programmet.
Ditlev E. Brodersen er 49 år, er gift med Mie Lindeman Olsen, der er lektor og underviser i biologi, kemi og bioteknologi ved Marselisborg Gymnasium, og sammen har de tre børn.
Institut for Molekylærbiologi og Genetik
tlf. 21669001, email deb@mbg.au.dk
Ditlev Egeskov Brodersen (foto: Lisbeth Heilesen, Aarhus Universitet)
Ditlev Egeskov Brodersen er udnævnt til professor i strukturel mikrobiologi
Information om Aarhus Universitet Natural Sciences
Aarhus Universitet Natural Sciences
Følg pressemeddelelser fra Aarhus Universitet Natural Sciences
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet Natural Sciences
Asteroide på farten26.9.2022 20:24:23 CEST | Pressemeddelelse
Danske astronomer følger også med i NASAmissionen DART hvor en rumsonde rammer en lille asteroide i nat.
Professor Jan Skov Pedersen fra AU æresdoktor på Universitetet i Oslo8.9.2022 12:36:53 CEST | Pressemeddelelse
Professor Jan Skov Pedersen fra Aarhus Universitet er blevet tildelt et æresdoktorat ved Det Matematiske og Naturvidenskabelige Fakultet ved Universitetet i Oslo.
60 år med Europas teleskoper6.9.2022 14:06:53 CEST | Pressemeddelelse
I 60 år har Det europæiske Sydobservatorium ESO haft fødderne på Jorden - i Chile, og blikket løftet imod himlen. For tiden har ESO Verdens største teleskop under opførelse. Danske astronomer har i alle årene ydet væsentlige bidrag, og har skabt store resultater.
Forskere udvikler ny teknologi til potentiel tidlig diagnosticering af en række sygdomme29.8.2022 09:59:32 CEST | Pressemeddelelse
Danske forskere har udviklet en ny og hurtigere teknologi, der kan bane vejen for en ikke-invasiv og meget tidlig diagnosticering af en lang række sygdomme hos mennesker, som vil gøre det muligt at behandle disse med et bedre resultat.
Polyuretan kan genanvendes med overraskende simpel kemi18.8.2022 12:54:31 CEST | Pressemeddelelse
Forskere på Aarhus Universitet har udviklet en ny og billig måde at nedbryde plastmaterialet polyuretan (PUR) til dets oprindelige bestanddele, som umiddelbart kan genanvendes til nye PUR-materialer – i stedet for at ende som affalds-deponi eller -forbrænding.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022